2009 januárja és novembere között a Regionális Fejlesztési és Lakásügyi Minisztérium államtitkára, majd 2012 májusában ismét államtitkári székhez jutott, de már a Regionális Fejlesztési és Idegenforgalmi Minisztériumban. Innen 2014 márciusában áthelyezték a Dan Șova vezette közlekedési tárcához, majd az új tárcavezető, Ioan Rus zavaros távázását követően (2015. július) Klaus Iohannis államfő a minisztérium élére nevezte ki. Nem sokkal később, november 4-én a szociáldemokrata Ponta-kormány – a bukaresti Colectiv klubban történt halálos áldozatokat követelő diszkótűz miatt – az utcára vonuló tüntetők nyomására benyújtotta lemondását. Helyét átadta a Cioloș-féle technokrata kormány új miniszterének, Marian Costescunak (nov. 17.).